bildekoding
Store norske leksikon,Teknologi og industri,Elektronikk,Elektronikk,Fjernsynsteknikk
Bildekoding er omdanning av bilder til digital kode eller behandling av signaler med det formål å overføre bilder med redusert hastighet eller smalere frekvensbånd.
Den vanlige teknikk ved bildeoverføring er å gjøre bildet om til elektriske signaler ved å avsøke det linje for linje. Det elektriske signalet overføres over kabel eller trådløst til mottageren og benyttes her for å reprodusere det opprinnelige bildet. Uten bruk av bildekoding overføres alle detaljer i bildet hver gang bildet avsøkes.Bildekodingen drar nytte av at innholdet i et bilde normalt forandrer seg lite mellom hver avsøking. Etter kodingen er det bare endringene i bildet mellom hver avsøking som overføres. Dermed stilles det langt lavere krav til hastighet i overføringssystemet. På mottagersiden må det kodete signalet på tilsvarende måte dekodes til sin opprinnelige form. Les mer i Store norske leksikon dekoder